SET ปิดบวกเกือบ 5 จุด รับแรงซื้อหุ้นโรงกลั่น ลุ้นประกาศกำไร Q2/61 สดใส
SET ปิดบวกเกือบ 5 จุด รับแรงซื้อหุ้นโรงกลั่น ลุ้นประกาศกำไร Q2/61 สดใส โดยดัชนีปิดตลาดวันนี้ ที่ระดับ 1,675.75 จุด บวก 4.69 จุด หรือ 0.28% มูลค่าการซื้อขาย 4.93 หมื่นล้านบาท
23 ก.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,675.75 จุด บวก 4.69 จุด หรือ 0.28% มูลค่าการซื้อขาย 4.93 หมื่นล้านบาท
10 หุ้นดันดัชนีวันนี้

ด้านนายวิจิตร อารยะพิศิษฐ ผู้อำนวยการนักกลยุทธ์การลงทุนฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาวะตลาดฯวันนี้พยายามปรับขึ้นมาเพื่อปิด Gap ที่ระดับ 1,680 จุด โดยมีแรงเก็งกำไรจากกลุ่มโรงกลั่น เนื่องจากมีการคาดการณ์ว่าในช่วงไตรมาส 2/61 กลุ่มโรงกลั่นจะได้รับประโยชน์จาก Stock Gain จากค่าการกลั่นที่ปรับตัวดีขึ้น อีกทั้ง กลุ่มธนาคารที่มีการประกาศงบออกมาในช่วงสัปดาห์ที่ผ่านมา ส่งผลให้นักลงทุน และกลุ่มสถาบันเข้าสะสมในหุ้นกลุ่มธนาคาร เป็นตัวดันตลาด
โดยมองว่า SET ยืนทรงตัวค่อนข้างดี เป็นภาพของการปิด GAP แล้วย่อตัวลง ซึ่งมองว่าหากไม่หลุดระดับ 1,650 จุด จะส่งผลให้ดัชนีฯสามารถปรับตัวขึ้นได้ต่อ อย่างไรก็ตาม ยังคงต้องรอผลการดำเนินงานจากกลุ่มอื่นต่อไป
ส่วนแนวโน้มตลาดหุ้นไทยพรุ่งนี้ (24 ก.ค.61) คาดว่าดัชนีฯอาจจะไซด์เวย์ไปก่อน โดยดัชนีฯจะแกว่งในกรอบแคบๆ อีกทั้งคาดว่าตลอดสัปดาห์นี้มูลค่าการซื้อขายมีปริมาณเบาบาง เนื่องจากในสัปดาห์นี้มีการซื้อขายเพียง 4 วันทำงาน และติดช่วงวันหยุดยาว พร้อมทั้งให้แนวรับที่ 1,660 จุด แนวต้านที่ 1,680-1,695 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 2,342.03 ล้านบาท ปิดที่ 51 บาท ลดลง 0.50 บาท
BEAUTY มูลค่าการซื้อขาย 2,057.13 ล้านบาท ปิดที่ 8.10 บาท เพิ่มขึ้น 0.40 บาท
BBL มูลค่าการซื้อขาย 1,896.40 ล้านบาท ปิดที่ 202 บาท เพิ่มขึ้น 4.50 บาท
TMB มูลค่าการซื้อขาย 1,853.48 ล้านบาท ปิดที่ 2.18 ลดลง 0.06 บาท
KBANK มูลค่าการซื้อขาย 1,850.99 ล้านบาท ปิดที่ 213 บาท เพิ่มขึ้น 3 บาท
 
ตลาดหุ้นเอเชีย
